บริเวณที่ปวดคือเยื้องลงมาด้านข้างจากสบ้าครับจากอุบัติเหตุทำให้ผมเจ็บเข่าซ้ายด้านใน ผมรักษามา 2 รพ. กับเวลา 2 ปีด้วยกัน อาการดีขึ้นจากตอนแรกเล็กน้อยประมาณ 30% ได้ครับ.MRI ทำมาแล้ว 2 ครั้ง ผลคือกระดูกไม่หัก เส้นเอ็นไม่ฉีกขาด หมดทั้ง 2 รพ. ก็ได้ให้ยาคลายกล้ามเนื้อและยาแก้ปวด แล้วกลับมาทำกายภาพบำบัดเอง (รพ. แรกนัดทำกายภาพอาทิตย์ละครั้ง).ผมกลับมาทำกายภาพตามที่คุณแนะนำ จากวันแรกผมขึ้นลงบรรไดต้องใช้ขาข้างที่ไม่เจ็บค้ำ และวิ่งไม่ได้เลย จนวันนี้ผมพอวิ่งในลู่ได้เบาๆประมาณ 30 นาที ขึ้นลงบรรไดได้บ้างแต่มีอาการปวดอยู่โดยเฉพาะตลอดลงบรรไดครับ เวลานอนถ้าเพลอไปบิดขาซ้ายไปทางซ้าย(นอนหงาย) ก็จะมีเจ็บจี๊ดด้วยครับ.ขอคำแนะนำทีครับ ปีนี้จะเข้าปีที่ 3 แล้ว รพ.แรกผมใช้ประกันอุบัติเหตุ จนหมด, รพ.ที่สองผมใช้ประกันสังคม รักษาจนไม่มีอะไรดีขึ้นคุณก็บอกว่าหมดมุขแล้วให้กลับไปทำกายภาพตามที่บอกขอบมากครับ
สวัสดีค่ะ อาการปวดเข่า อาจเกิดจาก-ปวดกล้ามเนื้อหรือเส้นเอ็นบริเวณหัวเข่า อาจเกิดจากการใช้งานหรือการกดทับเป็นเวลานาน หรือมีอุบัติเหตุทำให้เกิดการฉีกขาด-ปวดจากกระดูกหักหรือร้าว มักเป็นอาการปวดมาก ขยับไม่ได้-ปวดจากข้ออักเสบ เช่นข้ออักเสบ เก๊าท์ หรือรูมาตอยด์-ปวดจากเข่าเสื่อมจากที่กล่าวมาหากมีอุบัติเหตุนำมาก่อน น่าจะเกิดจากปวดกล้ามเนื้อหรือเส้นเอ็นบริเวณหัวเข่าที่มีการอักเสบ ซึ่งเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัวค่ะ คือให้หลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการ ฝึกออกกำลังกายแบบที่ยืดเหยียดกล้ามเนื้อเข่า และทำกายภาพเป็นประจำหากอาการผ่านมาหลายปียังไม่ดีขึ้น ควรพบแพทย์เฉพาะทางด้านกระดูกและข้อเพื่อตรวจอย่างละเอียด ในกรณีนี้ที่ทำ MRI มาแล้วด้วย ไม่พบความผิดปกติที่ร้ายแรงอะไร ก็น่าจะสบายใจได้ระดับหนึ่งค่ะ